Ai 23 di
Otubar lanç cuntune conference stampe in contemporanie a Brest,
Roazhon / Rennes
e Naoned / Nantes di Breizh Europa, gnûf partît politic che al
rivendiche pe Bretagne une autonomie che i permeti di aministrâsi in
maniere libare te suaze di une Europe federâl. Dal moment che par fâ
part de Union Europeane si scugne rinunciâ a di une part de proprie
sovranitât, a spieghin i fondadôrs dal moviment, par identificâsi
a àn miôr doprâ il tiermin autonomiscj che no chel di
indipendentiscj. Framieç dai fondadôrs di Breizh Europa, il non
plui cognossût al è chel di Caroline Ollivro, za candidate sindic
di Rennes intal 2008 pal MoDem e propit chê esperience dentri di un
partît francês, e à dite la Ollivro, le à fate deventâ une
autonomiste. Breizh Europa e varès di presentâsi sei tes elezions
comunâls, sei ta chês europeanis dal 2014 là che si confrontarà
cun altris moviments de aree autonomiste o nazionalitarie tant che la
Union Democratiche Bretone e il Partît Breton.
Font:
Agence Bretagne Presse, 14/10/13
fur_Latn fur_Latn oci_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn fra_Latn